Document ID: 31976R2014

KOMISSION ASETUS (EURATOM) N:o 2014/76,
annettu 23 päivänä heinäkuuta 1976,
uraaninetsintäohjelmia koskevien hankkeiden tuesta jäsenvaltioiden alueella
EUROOPAN YHTEISÖJEN KOMISSIO, joka
ottaa huomioon Euroopan ydinenergiayhteisön perustamissopimuksen ja erityisesti sen 70 artiklan,
sekä katsoo, että
uraanin tärkeys yhteisön energianhankinnassa ja yhteisön riippuvuus uraanin tuonnista tekevät yhteisen energiapolitiikan olennaiseksi tavoitteeksi olosuhteiden varmistamisen pitkän aikavälin hankinnan turvaamiselle,
uraaninetsintäohjelmien kehittyminen jäsenvaltioiden alueella on omiaan parantamaan hankintavarmuutta ja voisi olla keino tämän politiikan toteuttamiseen,
on ensisijaisesti kaivosteollisuuden oma tehtävä rahoittaa tällaiset toimet; yhteisön on kuitenkin toiminnoissa esiintyvän suuren riskin vuoksi säädettävä mahdollisuudesta tuen myöntämiseen,
uraaninetsintäohjelmiin jäsenvaltioiden alueella liittyvät hankkeet, jotka ovat ensiarvoisen tärkeitä yhteisön uraaninhankinnalle, hyötyisivät tästä tuesta; tämän tuen on oltava luonteeltaan rahoituksellista, ja
tuen tarvittavaksi rajaamiseksi olennaisiin tekijöihin on komission voitava käyttää hyväkseen kaikkia keinoja arvioidakseen tapaus kerrallaan hankkeiden tarjoamat edut ja niiden yhteisen energiapolitiikan tavoitteiden mukaisuus,
ON ANTANUT TÄMÄN ASETUKSEN:
1 artikla
Komissio voi jäljempänä vahvistettavin edellytyksin myöntää tukea uusien uraanilähteiden etsimiseen jäsenvaltioiden alueella pyrkivien ja mahdollisesti suuresti yhteisön uraaninhankintaa edistävien uraaninetsintäohjelmiin liittyvien hankkeiden (liite A) toteuttamiseen.
2 artikla
Vastuu kaikista tukea saavista hankkeista on oltava jäsenvaltiolla, jäsenvaltion luonnollisella henkilöllä tai sinne perustetulla oikeushenkilöllä siellä voimassa olevan lainsäädännön mukaisesti.
Jos oikeushenkilön perustaminen hankkeen toteuttamiseksi aiheuttaisi lisäkustannuksia osallistuville yrityksille, hanke voidaan toteuttaa luonnollisten henkilöiden tai oikeushenkilöiden välisenä yhteistyönä. Tässä tapauksessa nämä henkilöt ovat yhteisvastuullisia yhteisön tuesta johtuvien velvollisuuksien suhteen.
3 artikla
Hankkeelle myönnettävä tuki käsittää komission osallistumisen hankkeen rahoitukseen yhteisön yleisessä talousarviossa tähän tarkoitukseen varattujen määrärahojen rajoissa.
4 artikla
1. Jokainen jäsenvaltiosta tai muusta lähteestä alkunsa saava hanke on jätettävä komission tutkittavaksi.
2. Jokaiseen hankkeeseen on liitettävä kertomus, josta käy ilmi:
a)
hankkeesta vastaava luonnollinen henkilö tai oikeushenkilö, tämän taloudellinen tilanne ja tekninen suorituskyky;
b)
jäsenvaltioiden toteuttamat tai suunnittelemat tukitoimenpiteet hankkeen toteuttamiseksi;
c)
hankkeen yksityiskohtainen kuvaus liitteen B mukaisesti ja erityisesti:
P hankkeen sisältämien riskien luonne ja laajuus,
P hankkeen toteuttamisen kustannukset ja rahoitustavat,
P kaikki muut komission hankkeelle myönnettäväksi esittämän tuen luonnetta ja määrää perustelevat tekijät, erityisesti, jos hankkeeseen kuuluu teknologisia innovaatioita,
P hankkeen aikataulu.
5 artikla
Komissio vahvistaa 3 artiklassa säädetyn tuen määrän ja ehdot.
6 artikla
Kunkin tuensaajan on määräajoin jätettävä komissiolle kertomuksia hankkeen töiden edistymisestä ja toteuttamisessa syntyneistä kustannuksista.
Komission on jatkuvasti voitava harjoittaa hankkeen toteuttamisen teknistä ja rahoituksellista valvontaa.
7 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 1976.

Labels: 15
14
20